Fra og med i aften søndag og til 20. november arbejder Banedanmark med signalsystemet i Vendsyssel. Det betyder at en række tog erstattes delvist med togbusser. 16., 17. og 18. november betyder arbejdet at InterCityLyn fra Aalborg mod Frederikshavn med afgang klokken 22.20 og 23.19 kun kører til Brå. Herfra kører togbusser videre mod Frederikshavn. Togbussen i forbindelse med InterCityLyn klokken 22.20 fortsætter, så længe der er passagerer fra Frederikshavn til Skagen. InterCity fra Frederikshavn mod Københavns Lufthavn klokken 22.56 er erstattet af en togbus indtil Vrå, som kører allerede 22.07. Klokken 22.57 kører en togbus fra Frederikshavn mod Aarhus, så langt der er passagerer. 19. og 20. november kører InterCityLyn fra Aalborg mod Frederikshavn klokken 21.20, 22.20 og 23.19 kun til Hjørring. Herfra kører togbusser til Frederikshavn og togbussen i forbindelse med toget klokken 22.20 fortsætter også her til Skagen, så langt, der er passagerer. Regionaltoget fra Frederikshavn mod Aalborg klokken 21.40 er erstattet af togbus til Hjørring. Bussen kører klokken 21.45. Ligesom 16.-18. november er der togbus som erstatning for InterCity fra Frederikshavn mod Københavns Lufthavn klokken 22.56. Togbussen kører til Vrå klokken 22.19. Der kører endnu en togbus fra Frederikshavn klokken 22.57. Den kører mod Vrå og videre mod Aarhus, så langt der er passagerer. Du kan læse mere om ændringerne HER , ligesom du kan se ændringerne for de enkelte afgange på Rejseplanen.dk.

Opsummering:
Arbejde med signalsystemet betyder, at du kan risikere at skulle med bus i stedet for tog.